Dhimitër Zografi

Dhimitër Zografi (1878-1945) ishte një nga nënshkruesit e Deklaratës së Pavarësisë së Shqipërisë. 

Ai lindi në Korçë më 1878. Në fund të shekullit XIX së bashku me vëllezërit emigroi në Rumani. Më 1906 merr pjesë në themelimin e shoqërisë patriotike të shqiptarëve te Bukureshtit “Bashkimi-Unirea”. Një nga organizatorët e mbledhjeve që u zhvilluan në fillim të nëntorit 1912 në Bukuresht. Aty theksoi se patriotët “kanë besim të plotë në veprimin e Kombit shqiptar pas udhës që tregoi z. Ismail Qemal Beu e se kanë për të bërë sa mundet me gjithë shpirt e me të gjitha mënyrat për shpëtimin e Atdheut” ( “Shqipëri` e Re”, Kostancë, datë 29 nëntor 1929). U zgjodh delegat i kolonisë shqiptare të Bukureshtit për të marrë pjesë në Shpalljen e Pavarësisë. Më 28 nëntor 1912 firmos vendimin e Pavarësisë
me siglën “Dimitri Zografi”. Anëtar i pleqësisë. Në dhjetor 1912, bashkë me Dhimitër Emanoilin, shkon në Brindizi e prej andej kthehet në Korçë nga ku largohet më 1917. Kundërshton vendimet e padrejta të Konferencës së Parisit në kurriz të popullit shqiptar dhe firmos protesta drejtuar kryesisë së saj në qershor 1919. Vdiq në 1945 në Bukuresht, Rumani.

 Referime 

 Lidhje të jashtme 
 i Zografit për pavarsinë e Shqipërisë

Kategoria:Biografi shqiptare
Kategoria:Nënshkruesit e Deklaratës së Pavarësisë së Shqipërisë
Kategoria:Shqiptarë në Rumani
Kategoria:Njerëz nga Korça
Kategoria:Njerëz nga Vilajeti i Manastirit
Kategoria:Politikanë shqiptarë
Kategoria:Lindje 1878
Kategoria:Vdekje 1945
Kategoria:Ortodoksë shqiptarë